כריס פיין

כריסטופר וייטלוו פיין (באנגלית: Christopher Whitelaw Pine; נולד ב-26 באוגוסט 1980) הוא שחקן קולנוע וטלוויזיה אמריקאי ממוצא יהודי. ידוע בעיקר בשל תפקידו כקפטן קירק בסרטי "סטארטרק", בתור האביר על הסוס הלבן בסרט "אל תוך היער", בתור ג'ק ראיין בסרט "ג'ק ראיין: גיוס הצללים" ובתור סטיב טרבור בסרטים "וונדר וומן" ו-"וונדר וומן 1984". פיין נולד בלוס אנג'לס, קליפורניה שבארצות הברית, למשפחה נוצרית בעיקרה ממוצא גרמני, בריטי, וצרפתי, אם כי סבו מצד אמו היה יהודי ממוצא רוסי. הוא בנם של השחקנים רוברט פיין (אנ') וגווין גילפורד(אנ'), נכדה של השחקנית אן וין ואחיה הקטן של השחקנית קת'רין פיין. פיין הוא בוגר אוניברסיטת קליפורניה בברקלי, שם קיבל תואר אקדמי באנגלית. הוא למד משחק כתלמיד בחילופי סטודנטים באוניברסיטת לידס שבאנגליה. לאחר סיום לימודיו, למד בתיאטרון הקונסרבטוריון האמריקאי שבסן פרנסיסקו. פיין הופיע לראשונה בפרק בסדרת הטלוויזיה "ER" בשנת 2003. באותה שנה שיחק גם בסדרות "הסניגור" ו-"CSI: Miami". ב-2004 שיחק בסרט הקצר "Why Germany?" ובסרט הקולנוע "יומני הנסיכה 2: אירוסין מלכותיים". בשנת 2005 הופיע בפרק של סדרת הדרמה "עמוק באדמה", במותחן העצמאי "סודות מסוכנים" ובסרט הקצר "The Bulls". ב-2006 הוא כיכב בסרט הקומדיה הרומנטי "אני והמזל שלי" לצד לינדזי לוהן ובהשתתפות להקת מקפליי. בנוסף באותה שנה, שיחק פיין בסרט הטלוויזיה "Surrender Dorothy". באותה שנה הופיע בתפקיד הראשי בקומדיה הרומנטית "בליינד דייט", ושיחק בסרט הפעולה "לחסל את האס". בשנת 2007 סירב להשתתף בסרט "White Jazz", כדי שיוכל לגלם את הדמות ג'יימס טי קירק בסרט "סטארטרק". בנוסף, הופיע פיין בסרט העצמאי "Small Town Saturday Night" ולדבב את דמותו של דייב בסרט האנימציה "Quantum Quest: A Cassini Space Odyssey". בשנת 2012 גילם את דמותו של סם בסרט ״אנשים כמונו״ ("People Like Us"), בו שיחק יחד עם מישל פייפר ואוליביה בנקס. ב-2013 שב לגלם את ג'יימס קירק בסרט "האויב בתוכנו - סטארטרק". בשנת 2014 גילם את דמותו של ג'ק ראיין בסרט "ג'ק ראיין: גיוס הצללים". באותה שנה שיחק גם בסרט הקומדיה "איך להיפטר מהבוס 2" בתור רקס הנסון. בשנת 2016 שיחק בסרט המדע הבדיוני "סטארטרק: אל האינסוף" לצד זאכרי קווינטו, זואי סלדנה ואידריס אלבה. הסרט הוא הסרט ה-13 במספר בסדרת סרטי "מסע בין כוכבים" ומשמש כהמשכו הישיר של הסרט "האויב בתוכנו - סטארטרק" משנת 2013. בשנת 2017 כיכב בסרט גיבורי-העל "וונדר וומן" בתור קפטן סטיב טרבור, והוא חלק מהיקום הקולנועי של DC. ב-2018 שיחק בסרט "קמט בזמן" לצד ריס וית'רספון. הופיע גם בסרט ההיסטורי בהפקת נטפליקס "מלחמתו של רוברט דה ברוס" אודות רוברט דה ברוס. חזר ל"וונדר וומן 1984", סרט ההמשך של "וונדר וומן", בתפקיד קפטן סטיב טרבור. לדברי גל גדות (שמגלמת את וונדר וומן) חזרתו של כריס היא בעקבות העובדה שהבמאית של וונדר וומן (פטי ג'נקינס) נהנתה מאוד מהעבודה איתו. בדצמבר 2020 לוהק לתפקיד ראשי בסרט "מבוכים ודרקונים: כבוד בין גנבים" בבימויו של ג'ונתן גולדשטיין. בין אפריל 2018 למרץ 2022 היה במערכת יחסים עם השחקנית הבריטית אנאבל ווליס. ב-1 במרץ 2014, בעת הצילומים לסרט "האיש האחרון" בניו זילנד, נעצר פיין על ידי המשטרה המקומית לאחר שנכשל בבדיקת אלכוהול שעבר לפני כן. הוא הודה באשמת נהיגה בשכרות ב-17 במרץ, והודה כי שתה ארבע כוסות וודקה בפאב מקומי. פיין נפסל לנהוג בניו זילנד למשך חצי שנה וקיבל קנס של 93 דולר ניו זילנדי. היה לו רקורד נקי, והשופט אמר כי "המעשה לא מתאים לו..." מדיה וקבצים בנושא כריס פיין בוויקישיתוף אתר האינטרנט הרשמי של כריס פיין (באנגלית) כריס פיין, במסד הנתונים הקולנועיים IMDb (באנגלית) כריס פיין, באתר AllMovie (באנגלית) כריס פיין, באתר Rotten Tomatoes (באנגלית) כריס פיין, באתר Box Office Mojo (באנגלית) כריס פיין, במסד הנתונים הקולנועיים KinoPoisk (ברוסית) כריס פיין, באתר AllMusic (באנגלית) כריס פיין, באתר MusicBrainz (באנגלית) כריס פיין, באתר Discogs (באנגלית) דודי כספי, לוס אנג'לס‏, כריס פיין: "אני הבחור הלבן המשעמם", באתר וואלה, 16 בינואר 2014 "Chris Pine — Bio". Flixster. 4 במאי 2009. נבדק ב-19 ביולי 2010. {{cite web}}: (עזרה) כריס פיין, במסד הנתונים הקולנועיים IMDb (באנגלית) מעריב אונליין, ‏"משהו מטורף הולך לקרות": גל גדות חושפת סוד מ"וונדר וומן 1984", באתר מעריב אונליין, 14 באפריל 2020